Gadern

Gare (außerhalb vum Iwwerwald aa Gadern) is e Dorf im Iwwerwald, wu heit zur Gemainde Wald-Mischlbach (Wamiba) im hessische Kreis Bergschdrooß ghert. S liggt owwerhalb vum Wamiba im Mischlbachdal, eme Seidedal vum Ulfebachdal. Gare hot 510 Oiwuhner (2010). Di Gemaakung liggt zwische 383 un 430 m Heh i. NN. un is iwwerwiegend londwärschaftlisch geprägt. 

 Gschischt 
Zum erschdemol erwähnt worre iss-es im Johr 805 als Gadero. Weidare iwwerlifferde Variande vum Nåme sin 1568 Waldgaidtenheim, 1613 Waldgadern un 1632 Waldtgaidenheim. 1623 is Gare vun da Kurpalz an Kur-Moinz kumme. Ab 1837 sin vum Birgermaischderåmt Gare aus aa di Orde Hadderod un Kocherbach verwaldet worre, bis se 1957 selbschdännisch worre sin. 1970 is Gare zu Wamiba oigemeindt worre. 

 Oiwuhnerendwigglung 
 Johr  1800  1939  1961  1970   2010OiwuhnerLåndesgschischdlisches Informaziunssyschdem Hesse; 1800: www.wamiba.de Gadern; 2010: www.wamiba.de Gesamtgemeinde 145  211  255  300   510  

 Kuldurelles 
Des Dorfwabbe zeigt des ehemolische Schulhaus. Selles Haus schteht de Birger hait als Dorfgemeinschaftshaus zur Verfiegung. E weideres Symbol fär Gare is en Rådschuh. Des is e Geräd aus Eise wu, wanns schdeil wärd, zum Bremse unnerm reschde Hinnerråd vun Kutsche un Fuhrwerge feschdgemacht wärd. 

Di Garemer Rådschuh-Kerwe is immer Midde Juli.

 Quelle 
 Webverweis 
 Gare im Hischdoarische Ortslexikon vum Låndesgschischdlische Informaziunssyschdem Hesse

 Gare uf da Seit vun Wamiba

 Oinzlnochweis 

Kategorie:Badisch un hessisch Kurpälzer Orde
Kategorie:Kreis Bergschdrooß